Tveit gamle kirkegård

Tveit gamle kirkegård er det gamle kirkestedet på Tveitsund eller Treungen. Det er nedenfor Tveit-gårdene, et stykke oppi lia øst for tettstedet. Her stod kirkene før dagens kirke ble oppført i 1863.

Den eldste kirke i Treungen er omtalt i 1395 i et hyrdebrev fra Biskop Eystein, og ifølge Jens Nilssøn skal den ha vært «Tredungs kircke»Visitasskildring fra 1595.  Denne ble avløst av en tømret langkirke på samme sted i 1750 (innviet 24. november).

Rundt 1860 hadde denne kirken forfalt så mye at man ikke fant det bryet verdt å reparere den. Da ble en ny kirke oppført på Homme, et par kilometer sørøst for det gamle kirkestedet i luftlinje og strengt tatt litt utenfor tettstedet. Så ble gamlekirken revet.

Den gamle kirkegården er omgitt av et steingjerde, og en støpul ble innviet 29. juli 1984. Kirkegården er ellers omgitt av beitemarker.

 Referanser 

 Litteratur 


 Eksterne lenker 


 Kart over Tveit kirkegård (Allslekt)

Kategori:Kulturminner i Nissedal
Kategori:Tidligere kirker i Telemark